Deg yixef-a mmeslay-aɣ-d ɣef lsas n usbeddi n leqdic-iw, anda ferneɣ asentel n tezrawt-iw “ taynirawt n taddart n Ilaḥluten”, iswi-inu ad tetwassen taddart-iw, ad ternu ɣer tezrawin deg temkaṛḍit n tseddawit ad stenfɛen yiss inelmaden. Dɣa s wayen ḍefṛeɣ zemreɣ ad gemreɣ-d umlan yemxallafen deg yal aḥric n tudert, yefka-yi tagnit ad gelmeɣ taddart s telqay s ( tarrayt titnugṛafit), rniɣ imi smerseɣ tamuɣli-inu d allal n unadi gemmreɣ-d isalan s tufɣa-inu ɣer wennar i yellan d taddart n Ilaḥluten, d taddart-iw, rniɣ steqsa-ɣ kra n yimezdaɣ n taddart ɣef umezruy n tlallit d laɛmara n taddart n Ilaḥluten, s tarrayt tamezrawit, sbegneɣ-d udem n taddart-a tamecṭuḥt s tugniwin id xedmeɣ i taddart ixxamen, iberdan, tala, taddart s lekmal-is, aɣerbaz, lǧameɛ, annar n waddal, d tagnit i yal yiwen ad tt-yissin, xas ma ur ttiwala ara s wallen-is, ad izeṛ amgired yellan deg-s d tudrin nniḍen n tmurt n leqbayel.